LidanRubinov/Halacha-QA huggingface dataset:
שאלה: בקשה לרב  מורה המלמד תלמידים: הבנתי שיש סגולה בקשה לרב מורה המלמד תלמידים שאומרים אותה טרם מתן השיעור. מטרת הבקשה שלא תהא קפידא או כל פגיעה אחרת בנותן השיעור. האם תוכלו לכוון אותי למקור המתאים? האם נכון לבקש את הבקשה?
תשובה: בוודאי נכון. יש תפילה הנאמרת לפני הלימוד "שלא אכשל בדבר הלכה וישמחו בי חבירי וכו'". יש תפילה פשוטה קצרה שנוהגים לומר כדי שה' ישים דבריו בפיו, והיא אמירת הפסוק "ויהי נועם ה' אלוקינו עלינו ומעשה ידינו כוננה עלינו ומעשה ידנו כוננהו", שפירושו שנועם ה' הוא זה שמנחה אותנו ושורה עלינו ובזכותו אנו זוכים לעשות קידוש השם בעולם. וזהו הפסוק שאנו נוהגים לומר לפני שיחה, דרשה או שיעור.
שאלה: נתינת שם - על שם התינוקת שנרצחה: אשתי בעזרת ה עתידה ללדת אחרי פורים. אנו יודעים שזו בת. כבר החלטנו על שם, וברצוננו להוסיף את השם הדס - על שם הדס פוגל ה יקום דמה. האם זה מותר? (שמעתי שיש בעיה לקרוא על שם מישהו שנרצח בדמי ימיו, כמו כן, כשלא נותנים את השם במדויק - זה לא נחשב)
תשובה: יש חוששים לתת שם על מי שנהרג בצעירותו. על כן, תקראו בשם שהחלטתם מקודם בלבד. כמובן שם מתאים וראוי. בשעה טובה.
שאלה: שבעה על אחות של סבתא: מי יושב שבעה על מישהו שנפטר. אחות של סבתי נפטרה, רק בני משפחתה צריכים לשבת עליה שבעה? האם מותר לי לשמוח ולעשות דברים למרות המקרה הנורא?
תשובה: שבעה יושבים רק הקרובים ממש, כלומר: הילדים, הבעל, האחים והאחיות וההורים. עליך אין חובה כלל של אבל ומותר לך לשמוח.
שאלה: כשרות הרב גרליק ממילנו: יש לי יין מסוג ורמוט מחברת martini עם הכשר של הרב גרליק מהעיר מילנו שבאיטליא, האם אפשר לסמוך עליו?
תשובה: ניתן לסמוך על כשרות זו.
שאלה: בובות לתאטרון: האם מותר לעשות בובה לתאטרון בובות או שצריך לפגום חלק בשביל שלא יהיה כמו פסל? מה נחשב חלק, האם כל איבר או שיש מינימום שצריך לפגום? וגם לגבי ציורים של דמויות. מראש.
תשובה: מוזכר בהלכה שלא ליצור דמות אדם שלימה ולכן יש לעשות חסר קטן, החסר יכול להיות באוזן או באצבע, העיקר שזה לא יהיה שלם. לגבי ציורים אין בעיה כיוון שהם לא בולטים.
שאלה: מידת הגאווה לחוזר בתשובה: אני בן 17, חוזר בתשובה. אני לומד בתיכון חילוני. רציתי לשאול לגבי תיקון המידות בכלל ותיקון מידת הגאווה בפרט. אני יודע שיש בי את מידת הגאווה, ואני יודע שהיא חזקה מאוד אצלי. אני שואל את השאלה הזאת כי אני פשוט מרגיש שאני הולך בחושך בניסיון שלי לעקור מאת מידת הגאווה מליבי. האם אפשר דרך מעשית שאפשר להתחיל איתה כדי לעקור את מידת הגאווה? האם פשוט כל פעם שעולה לי מחשבת גאווה עלי להגיד בליבי שזה לא נכון? חוץ מזה אני מרגיש שהניסיון שלי לתקן את מידותי פוגע לי במהלך החיים הנורמטיבי. איך אפשר גם לתקן את המידות וגם לחיות חיים בריאים מבחינה נפשית וגופנית? אינני יודע איך לאזן את ההשקפה בין ההלחמות בטבע שלי, לבין לחיות את החיים.
תשובה: לך. מאוד מאוד שמחתי לקבל את מכתבך. נהנתי לראות את הרצון העז שלך לתקן את עצמך ולהתקדם. זה ממש ממש נפלא. וברצוני לברך אותך שתזכה לעוד המון המון התקדמויות, להמון שמחה ושלמות. תהליך חשוב מאוד אתה עובר, תהליך שדורש המון השקעה והמון התמודדויות. לא קל להיות דתי בבית ספר חילוני, ואין ספק שכל התמודדות שלך היא חשובה מאוד מאוד. אחד מהנזקים הנלווים להתמודדויות כאלו זו מידת הגאווה. כן, מידה זו מתפתחת באופן טבעי כשאדם נמצא בהתמודדות כזו שאתה כותב. אבל חשוב לדעת שהתפתחות זו חשובה לעת עתה. זאת אומרת, לפעמים מידות שונות משרתות את האדם ונותנות לו כח להתמודד ולהתגבר על דברים אחרים. כך גם המידה הזו. היא חשובה מאוד בשבילך, שהיא עוזרת לך לשמור על המיוחדות שלך, ועל הדרך שלך. לכן בשלב הזה לא כל כך נכון שתאבק עם המידה הזו, שאתה עלול לירות לעצמך ברגליים ולהפיל את עצמך. אף שהתמודדות זו חשובה ונכונה, לפעמים צריך לדעת להשתמש בה במקום הנכון ובזמן הנכון. כך לימד אותנו אחד מגדולי הצדיקים בתקופה הקדומה, בספר אורחות צדיקים. לכן אנא אל תתעסק עכשיו עם תיקון המידה הזו, אלא תשתמש בה לקדושה, לאסוף ממנה כוחות לשמור על עצמך, ולהמשיך להתקדם. בעזרת ה' כשתזכה לסיים את התיכון, ותגיע לישיבה, שם תחייה עם אנשים שלמדו הרבה יותר תורה מימך, ותגלה עד כמה התורה גדולה ועצומה, וממילא יהיה לך הרבה יותר קל לעבוד על מידת הענווה. בישיבה תגלה כמה אנשים נפלאים יהיו סביבך, ותגלה כמה אתה רגיל לעומת האחרים, ולכן התיקון של המידה הזו יבוא לך באופן קל הרבה יותר. לכן, אנא שמור את ההתמודדות הזו להמשך הדרך ובעזרת ה' תזכה לתקן אותה באופן הנפלא ביותר. אשמח להיות איתך בקשר ולעזור לך בכל מה שאוכל, אתה מוזמן ליצור עימי קשר דרך האימייל שלי, וכך אהיה איתך בקשר רציף בעזרת ה', ותרגיש חופשי לשאול ולבקש כל מה שאתה צריך ורוצה. הרב יצחק גרינבלט zahig1 gmail.com
שאלה: מזוזה גדולה בדלת הראשית: האם יש עניין או הידור להניח מזוזה גדולה בדלת הראשית של הבית, והאם יש בעיה במזוזה בגודל 7ס"מ? אם אפשר לקבל מקורות.
תשובה: אין שום בעיה בגודל המזוזה.
שאלה: בטחון - מחלוקת בין החזו"א לבין ר  נחמן?: בתחילת פרק ב של "חזו"א - אמונה ובטחון" כתוב שטעות ותיקה נמצאת אצל החסידים שאומרת שביטחון הינו האמונה שכל מה שעושה הקב"ה - הכל לטובה. הוא אומר שזו טעות כיוון שאף אחד לא מסוגל לדעת את מה שעושה ה. אלא אומר החזו"א, שבטחון הוא האמונה שאין מקרה בעולם כלל, וכל מה שקורה בעולם - הוא מאיתו ית. האם הוא חולק על ר נחמן שכידוע אמר ש"כל מה שעושה הקב"ה - הכל לטובה"? לכל צוות הרבנים שעונה על השאלות.
תשובה: ר' עקיבא במסכת ברכות (דף ס"א:) אמר: לעולם יהא אדם רגיל לומר כל דעביד רחמנא לטב עביד, כלומר, כל מה שעושה הקב"ה לטובה עושה. והכוונה אפילו אם נראה לאדם שנעשה לו רע ידע שבאמת הרעה הזו שעליו לסבול היא לטובה, ולפי זה אין סתירה לדברי החזון איש מהגמרא.
שאלה: תיקוני תשובה: שאלתי הינה הלכה למעשה. א. מי ששגג בכרת (ידע שעושה איסור רק לא ידע שעונשו כרת) מה דינו, חייב כרת? ב. מהו תיקון כרת המועדף לבן תורה? צום, לימוד תורה (אם כן איזה.?).
תשובה: לימוד התורה מתוך יראת שמים הוא התיקון הגדול ביותר.
שאלה: הודעות לאחר פיגוע בשבת: אשמח להבין, למה מותר לאחר פיגוע קשה (חס וחלילה), כגון: מה שקרה באיתמר, לנסוע בשבת ולקחת את הילדים? כמו כן, עד כמה מותר לעשות דברים להודיע במשפחה, טלפונים, הודעות וכד'? נשמח לתשובה ושלא נדע עוד צער.
תשובה: אינני יודע מה היו הנתונים במקרה הזה ולכן התשובה היא ברמת העיקרון. לכאורה, אם אין סכנה אסור לנסוע להביא את הילדים. יש להתחשב גם בנתונים נפשיים כאשר קובעים אם יש סכנה. מצינו שח התייחסו גם להשפעה הנפשית שיש על הבן אדם. כמו במקרה של יולדת שאינה רואה (עיוורת) והמיילדת אומרת שאינה זקוקה לאור הנר מכיוון שאור הירח מספיק לה, מדליקים את הנר רק בשביל שהיולדת תהיה רגועה, למרות שהיא אינה רואה, והמיילדת אינה זקוקה לאור זה. בכל מקרה יש לבדוק את הנתונים אם יש סכנה.
שאלה: שוחד כדי להתקדם בעבודה: לאחר לימוד ספר החינוך וספר מצוות לרמב"ם על איסור קבלת שוחד, נראה שאסור רק לדינים לקבל שוחד לכן נוהג רק בזכרים. שאלה עקרונית, האם אני נותן כסף למשהו כדי שיקדם עניינים או שיקדם אותי בעבודה וכו', על איזה איסור אני עובר? (זה נראה שאסור לעשות כך אך לא יודע איזה איסור עובר ולא רק מידת חסידות של היות טוב)
תשובה: גם לנשים אסור לתת שוחד לדיינים מכיוון שמדובר באיסור לאו וגם נשים חייבות בו. האיסור הוא שלא יבואו להטיית משפט, ולכן גם לפקידי הרשות ושאר אנשים אסור לתת שוחד בשביל שיקדמו עניינים.
שאלה: גזל שינה וזמן וגניבת דעת: 1.רציתי לשאול אם גזל שינה וגדל זמן זה איסור ממש (איזה לימוד) או ביטוי מושאל ואסור מדין ואהבת לרעך כמוך? לכאורה גזל זה מעשה של לקיחת דבר או עיכוב דבר על ידי. (אם יש מקור אחר לאיסור כזה?) 2. יש לי מכונית עם מנוע ללא מספר עליו וכך לא יוכל לעבור טסט, האם מותר לי להלחים מספר? א. האם זה גניבת דעת או איסור אחר? ב.גניבת דעת מאיזה פסוק לומדים? זה דאורייתא או דרבנן?
תשובה: 1. קשה לומר שעוברים בזה על לא תגזול כיוון שלא גוזלים דבר ממשי. כעין זה ישנו כלל בתלמוד שהיזק שאינו ניכר לא שמיה היזק. אולם ברור שאסור לגזול זמן ושינה מדין ואהבת לרעך כמוך. 2. א. גניבת דעת. ב. עד כמה שזכור לי, גניבת דעת היא אסורה מדאורייתא.
שאלה: שיעור בגד הציצית: בנוגע למצוות ציצית, הבנתי שהמדות מדאורייתא זה אמה על אמה אורך לכל צד. ועוד הבנתי, שהחור להכניס את הראש לא מתחשבים בו. א. כאשר יש חור לראש עיגול עם חריץ מקדימה דומה לאות V, האם החריץ נחשב לחלק מן האמה או לא? ב כאשר מקפלים את הפינות של החריץ (כדי שלא יבלטו מן החולצה וכך יותר נח לי), האם גם אז יחשבו אמה או שזה כבר נחשב כמו החור לראש ולא נחשב למידה?
תשובה: א. אם החריץ הוא לא גדול הוא נחשב חלק מהאמה. ב. אפשר לקפל את פינות החריץ כמו צווארון.
שאלה: אזכרה בתענית אסתר   שאלה בנושא חופה: א. האם מותר לבחורה רווקה לעמוד מתחת לחופה יחד עם אחיות והורי הכלה? ב. סבתי נפטרה ביג באדר - תענית אסתר - מתי אנו אמורים השנה לעשות את האזכרה ביום חמישי לפני או ביום שני לאחר מכן, כלומר, בשושן פורים?
תשובה: א. כן. ב. יום הזיכרון חל בשבת, וביום זה יש לומר קדיש וללמוד לעילוי נשמתה. לעלות לקבר ניתן ביום חמישי או שישי. כמו כן, אם עושים אזכרה בבית הכנסת, עדיף יום חמישי.
שאלה: שק ואפר בתיקון חצות: האם יש מנהג ללבוש שק ואפר בתיקון חצות? אם כן, מה המקור, והאם המנהג מקובל?
תשובה: כתוב כך, שילבש שק על בשרו וישב על הארץ וישים אפר מקלה בראשו. כיום לא כולם נוהגים זאת, אולי בגלל שבימינו הלבוש תופס מקור הרבה פחות חשוב והעיקר הוא הבכיה ולא הצד החיצוני. אם המעשים החיצוניים מסייעים לאדם להיכנס לאווירה הפנימית הרוחנית, יעשה כך. בפועל, רוב האנשים אומרים תיקון חצות גם ללא לבוש שק ואפר. למרות שהצדדים החיצוניים הללו חשובים אך הם לא מעכבים. מי שיש לו, תבוא עליו ברכה. ומי שאין לו, גם זה ר.
שאלה: תיקון ז  באדר עפ"י הבן איש חי: האם תוכלו בבקשה לשלוח את לשון התיקון של הבן איש חי?
תשובה: יש ספר שלם שיצא על כך.
שאלה: קריאת המגילה לקורא לנשים: אני קורא את המגילה לנשים. רציתי לקרוא במקום הקריאה ברוב עם וגם לברך שם. האם עדיף קודם לקרוא בציבור או שאפשר לקרוא פעם ראשונה עם הנשים?
תשובה: אם תצא בקריאה המרכזית תהיה בעיה עם הברכה בקריאה לנשים, כי למנהג אשכנז ברכת הנשים שונה. אפשר שאישה תברך לשמוע. אך אם אתה תברך, עדיף שלא תצא בקריאה המרכזית.
שאלה: שטר של 10 דולר: מצאתי שטר בודד של 10 על המדרכה ליד בית מסוים, מעיקר הדין האם אני צריך לשאול את דיירי הבית (יהודים) אם אבד להם כסף? (זה לא היה ממש ליד הדלת, זה היה בסמיכות לחצר הבית).
תשובה: : הכלל במציאה שאם אין סימנים בחפץ שנמצאה והמאבד ידע שאבד לו קודם שמצאת, אין צריך להשיב משום שהמאבד התייאש והמוצא זוכה החפץ. לגבי המקרה ששאלת אם הכסף לא היה מקופל באיזה צורה צורה מיוחדת או שהיה בארנק או מונח במקום מסתור שאז המקום מהווה סימן אינך צריך להשיב את הכסף, שבכסף אנו מניחים שהמאבד שם לב מיד שזה אבד לו והוא התייאש קודם שמצאת. (חו"מ רס"ג, ג') הרב אברהם זרביב
שאלה: מליחה של כחל: קניתי בשר טרי מבית המטבחיים ובתוכו היה גם כחל של בהמה. האם מלבד קריעה שתי וערב וטיחה בכותל אני חייב למולחו או שדי במה שעשיתי? אם אפשר מקור לתשובה.
תשובה: יש צורך גם לסחוט אותו ולצלות. ר' שו"ע יו"ד סי' צ.
שאלה: מרק בשרי בסיר חלבי: יש לי סיר חלבי (רשום עליו ח, סימון בשבילי) ואחניית שלי לא ידעה שזה חלבי וחיממה בזה מרק עם עוף, מה עליי לעשות עם הסיר?, חשוב לי לציין שזה לא סיר פשוט וחבל לי עליו.
תשובה: יש להגעיל את הסיר במים רותחים. אם הוא גדול ולא ניתן להכניסו לסיר אחר בבית, אפשר לחכות להגעלה של פסח שם יש סירי הגעלה גדולים. אפשרות אחרת, למלא את הסיר עד הסוף ואז המים הרותחים יגלשו על כל שפת הכלי (אפשר גם לשפוך מים מקומקום בעודו רותח וכך המים יזלו על שפת ודופן הכלי).
שאלה: כל דעביד רחמנא לטב עביד: מאיפה חזל הסיקו את המסקנה ש: כל דעביד רחמנא לטב עביד? האם זה רשום או רמוז בתורה?
תשובה: : ח ראו מקורות בתורה שבכתב שרומזים לכך. ח גם מסברתם ומהמבט החודר שלהם על סדרי ההשגחה הסיקו את העניין הזה. ח הסיקו זאת מתוך התבוננות על האלוקות. הפסוקים, למשל, שבהם רואים ענין זה: "טוב ה' לכל ורחמיו על כל מעשיו". וכן, "הודו לה' כי טוב כי לעולם חסדו". מפסוקים אלו נראה שה' טוב לכל הנבראים וה' טוב בכל הזמנים. מתוך התבוננות על האלוקות הם למדו שהשורש של הכל זה הרצון של הקב"ה להטיב. זהו יסוד כל ההתגלות האלוקית. מידת החסד היא בסיס ההתגלות. "עולם חסד יבנה". מה שמצאנו שיש גם מידת משפט ודין גם זאת כשמש ואמצעי להופעת הטוב שהוא עיקר המגמה בעולם.
שאלה: להתחפש לשוער כדורגל: אני מתחפש לשוער כדורגל. ישנם הרבה מצבים שאני צריך לשכב על הרצפה. האם בזמן זה לשים ציצית?
תשובה: כן. גם כשאתה משחק כדורגל באמת כדאי להישאר עם הציצית.
שאלה: מעשר כספים לכלבי שמירה: שמעתי פעם שצריך לתת מעשר כספים ל"כל מה שאתה לא חייב בו מלכתחילה", ולכן השאלה שלי היא, האם אני יכול להאכיל את הכלב שלי עם כספי מעשר (אני גר בישוב ליד כפר ערבי והכלב משמש לשמירה)?
תשובה: צרכים בטחוניים אישיים דינם כמו צרכים רפואיים וקיומיים אחרים, כגון: מזון, מדור, מלבוש וכדו', אין אפשרות לממן צרכים אלו מכספי מעשר.
שאלה: משלוח מנות ממעשר כספים: אני נוהג לתת מידי שנה מתנות לאביונים (כסף מזומן). האם אני יכול לתת עכשיו משלוחי מנות לחברים משפחה מכספי מעשר?
תשובה: אי אפשר לתת משלוחי מנות מכספי מעשר. מצוות משלוח מנות
שאלה: מסיבת פורים במקום לא כשר: הנני חוזר בתשובה כבר מספר שנים, אני עובד בחברת הייטק שמרבית האנשים בחברה בה אני עובד אינם דתיים (ישנם בסך הכל 4 דתים בחברה מתוך בערך 30-40). בקרוב מארגנים מטעם החברה מסיבת פורים שבה נדרשים האנשים להגיע מחופשים למסיבה. אך לצערי, המקום שהושכר "המסעדה" (המקום לא יהיה לקהל והושכר רק לטובת האירוע של החברה) אינו מקום שומר כשרות מכיוון שהם פתוחים גם בשבתות. בחברה הציעו לי כי יוכלו להביא עבורי ועבור האנשים הדתים קייטרינג כשר אך הם אינם יכולים להשכיר כעת מקום אחר. הרבה מחבריי לעבודה ביקשו ממני להגיע לאירוע, כי ברצונם להיות בחברתי, ואיני יודע כיצד לנהוג? אשמח לשמוע את תגובתך בעניין ולדעת מה לעשות בנדון. אשמח לדעת מה אומרת לגבי מקרה מסוג זה, האם ישנו פה איסור של מראית עין או שמכיוון שאנו מגיעים מחופשים אין? מראש.
תשובה: אין אפשרות להיכנס למסעדה לא כשרה. אך נראה לי שבעייתכם מקיפה יותר איזו אוירה תהיה במסיבת פורים כזאת? האם היא תהיה כשרה מבחינת תכניה? חוששני שלא.
שאלה: כיצד להתנהג בענווה על פי אגרת הרמב"ן: רשום באגרת הרמב"ן איך להתנהג במידת הענווה, "ואל תביט בפני אדם בדברך עמו". אם כבוד הרב יכול לפרש לי את זה, אני אשמח.
תשובה: יש לפרש את הדברים כפשוטם, שהמעשה שמבטא ענווה הוא שאדם מחשיב עצמו פחות מאחרים והוא שפל רוח. כשאני מביט בפני אדם ומדבר אליו אני כאילו מנהיג אותו ואומר לו כיצד לנהוג ומה לעשות. השפלת המבט היא ביטוי לכך שהדיבור שלנו הוא דיבור שלא מורה לאחר מה לעשות אלא רק מציע את מבטי ואת עמדתי בנושא מסוים.
שאלה: ז  אדר ב': הרמ"א קובע שמי שיש לו יאהרצייט באדר סתם, יציין באדר ראשון. אז למה בכל חברא קדישא בעולם מציינים את יום פטירת משה רבינו באדר שני?
תשובה: את המגילה ופורים אומרים לעשות באדר הסמוך לניסן כדי להסמיך גאולה לגאולה. משה רבינו נפטר באדר הסמוך לניסן, ושלושים יום אחרי זה נכנסו לארץ.
שאלה: תפילה על הגשמים: האם נכון להיום - ח באדר ב תשע"א - עדיין צריך להגיד את תפילת "ועננו בורא עולם" לאחר שהכנרת חצתה את הקו האדום התחתון בכמה סנטימטרים?
תשובה: עדיין צריך להגיד ועננו בורא עולם.
שאלה: כשרות תרופה מרקמות חזיר: בהמשך לשאלתי בעניין כשרות תרופה הומאופטית: בתרופה יש דילול של רקמת חזיר. הרקמה הינה בשיעור של: 1:1,000,000 בנוסף, הרקמה עוברת תהליך כימי שהופך אותה לתמיסה.
תשובה: וברכת ד' אם אמנם עבר תהליך כימי שפסל אותו מאכילת כלב, וכמו כן אין טעמו ניכר ונרגש בתרופה, אפשר להקל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לקנות מאתר למכירת שירים: מצאתי אתר אינטרנט ברוסיה שמוכר שירים לועזיים להורדה למחשב במחיר זול במיוחד (כ-9 סנטים אמריקנים לשיר, שנמכר באתרים אחרים בכ-70-90 סנטים). מדובר על אתר הקיים מזה מס שנים. האתר מצהיר על עצמו כפועל באופן חוקי ומשלם תמלוגים כדין לבעלי הזכויות. חיפשתי עוד מידע על האתר, ומצאתי טענות של מספר גולשי אינטרנט באתרים שונים על כך שהאתר מנצל את חוקי זכויות היוצרים המקילים (ואף הפרוצים) של רוסיה ולמעשה אינו מתגמל את בעלי הזכויות, ומכל מקום אינו חוקי במדינות אחרות, כגון: ארה"ב ואוסטרליה, למרות שהוא מוכר שירים של אמנים מאותן מדינות. האם ניתן להסתמך על הצהרת בעלי האתר ולקנות ממנו שירים?
תשובה: כן
שאלה: הגדרת דבר האבד בביטוח: אני עובד במוקד של חברה לביטוח בתחום הבריאות (והשיניים). המוקד פתוח בחוה"מ חצי יום. האם מותר לי לעבוד בחול המועד במוקד? (מדובר על מענה למבוטחים בנושאי ניתוח יעוץ רופא טיפולי שיניים וכו' -גם גביה-)
תשובה: מדוע זה דבר האבד? האם הנושאים דחופים?
שאלה: להתחפש לאשה הודית בפורים : אני רוצה להתחפש בפורים לאשה נשואה "הודית" (אני רווקה ומקווה שזו סגולה טובה :-) ). התחפושת היא בגד הודי מסורתי (סארי) ו"טיקה" נקודה אדומה בין הגבות - האם זה מותר? וברכה.
תשובה: אם התלבושת בתחפושת צנועה, מותר לך להתחפש. ואני מאחל לך שבזכות שמחת הפורים תמצאי, בעזרת ה', בקרוב את זיווגך. הרב בנימין במברגר
שאלה: הטעם לריבוי האזכרות: לכבוד הרה"ג דוד חי הכהן שליט"א 1. רציתי לשאול מדוע עושים אזכרה בשבעה, בשלושים, בי"א חודש ובי"ב חודש, מה הטעם של כל תאריך? 2. מי שנפטר בשנה מעוברת בה אדר א, מתי עושים אזכרה של י"א חודש ושל י"ב חודש, והאם צריך גם ביום השנה שזה י"ג חודש?
תשובה: קיבלנו שעוברים על הנפטר דינים שונים שהם קשורים עם זמני האבלות בסוף שבעה בסוף שלושים ובסוף יב חדש. בשנה מעוברת מונים יב חדש כך שמי שנפטר בה' באדר א' סוף יב חדש בה' שבט תשע"ב ואזכרה של יא' חדש ביא' בטבת. ומלבד זה יש לעשות אזכרה קטנה בכל שנה בתאריך יום השנה ולכן בשנה הבאה יש לקיים אזכרה קטנה גם בה' באדר.
שאלה: המקור לשם בניהו בן יהוידע: מה המקור לשם בניהו בן יהוידע?
תשובה: 1. שמואל ב פרק ח פסוק יח - ובניהו בן יהוידע והכרתי והפלתי ובני דוד כהנים היו: 2. שמואל ב פרק כ פסוק כג - ויואב אל כל הצבא ישראל ובניה בן יהוידע על הכרתי ועל הפלתי: 3. שמואל ב פרק כג פסוק כ - ובניהו בן יהוידע בן איש חיל רב פעלים מקבצאל הוא הכה את שני אראל מואב והוא ירד והכה את הארי בתוך הבאר ביום השלג: 4. שמואל ב פרק כג פסוק כב - אלה עשה בניהו בן יהוידע ולו שם בשלשה הגברים: 5. מלכים א פרק א פסוק ח - וצדוק הכהן ובניהו בן יהוידע ונתן הנביא ושמעי ורעי והגבורים אשר לדוד לא היו עם אדניהו: 6. מלכים א פרק א פסוק כו - ולי אני עבדך ולצדק הכהן ולבניהו בן יהוידע ולשלמה עבדך לא קרא: 7. מלכים א פרק א פסוק לב - ויאמר המלך דוד קראו לי לצדוק הכהן ולנתן הנביא ולבניהו בן יהוידע ויבאו לפני המלך: 8. מלכים א פרק א פסוק לו - ויען בניהו בן יהוידע את המלך ויאמר אמן כן יאמר ה' אלהי אדני המלך: 9. מלכים א פרק א פסוק לח - וירד צדוק הכהן ונתן הנביא ובניהו בן יהוידע והכרתי והפלתי וירכבו את שלמה על פרדת המלך דוד וילכו אתו על גחון: 10. מלכים א פרק א פסוק מד - וישלח אתו המלך את צדוק הכהן ואת נתן הנביא ובניהו בן יהוידע והכרתי והפלתי וירכבו אתו על פרדת המלך: 11. מלכים א פרק ב פסוק כה - וישלח המלך שלמה ביד בניהו בן יהוידע ויפגע בו וימת: 12. מלכים א פרק ב פסוק כט - ויגד למלך שלמה כי נס יואב אל אהל ה' והנה אצל המזבח וישלח שלמה את בניהו בן יהוידע לאמר לך פגע בו: 13. מלכים א פרק ב פסוק לד - ויעל בניהו בן יהוידע ויפגע בו וימתהו ויקבר בביתו במדבר: 14. מלכים א פרק ב פסוק לה - ויתן המלך את בניהו בן יהוידע תחתיו על הצבא ואת צדוק הכהן נתן המלך תחת אביתר: 15. מלכים א פרק ב פסוק מו - ויצו המלך את בניהו בן יהוידע ויצא ויפגע בו וימת והממלכה נכונה ביד שלמה: 16. מלכים א פרק ד פסוק ד - ובניהו בן יהוידע על הצבא וצדוק ואביתר כהנים: 17. דברי הימים א פרק יא פסוק כב - בניה בן יהוידע בן איש חיל רב פעלים מן קבצאל הוא הכה את שני אריאל מואב והוא ירד והכה את הארי בתוך הבור ביום השלג: 18. דברי הימים א פרק יא פסוק כד - אלה עשה בניהו בן יהוידע ולו שם בשלושה הגברים: 19. דברי הימים א פרק יח פסוק יז - ובניהו בן יהוידע על הכרתי והפלתי ובני דויד הראשנים ליד המלך: 20. דברי הימים א פרק כז פסוק ה - שר הצבא השלישי לחדש השלישי בניהו בן יהוידע הכהן ראש ועל מחלקתו עשרים וארבעה אלף: 21. דברי הימים ב פרק כד פסוק כ - ורוח אלהים לבשה את זכריה בן יהוידע הכהן ויעמד מעל לעם ויאמר להם כה אמר האלהים למה אתם עברים את מצות ה' ולא תצליחו כי עזבתם את ה' ויעזב אתכם: בברכת התורה, WWW.Yeshiva.org.il
שאלה: תשובה של הרב פיינשטיין בענייני חלב נכרי: אני בחור בן 19, לומד בישיבה וגדלתי בבית דתי לאומי. שאלתי היא בקשר לתשובת הרב משה פיינשטיין לגבי חלב נכרי, הרב משה פיינשטיין כתב שמותר לסמוך על אכיפת החוק באמריקה שאוסרת ערבוב סוגי חלב. האם ידוע לרב על מקומות אחרים בעולם שניתן לסמוך על אכיפת החוק שם? אשמח אם תחזרו אלי בקרוב. ממש
תשובה: בכל העולם המערבי המודרני ניתן לסמוך על כך אולם במקום שניתן להשיג חלב ישראל ממש יש להעדיף אותו. בכל הקהילות היהודיות הגדולות בעולם אפשר למצוא חלב ישראל.
שאלה: אמונה בעקבות הרצח באיתמר: כבוד הרבנים מדוע אנשים טובים ויראי שמים ששומרים את השבת, כמו משפחת פוגל אשר נשחטו בצורה אכזרית ביותר, קורה להם דבר כזה?
תשובה: גבהו דרכי ד' ולא הכל אנו מבינים. אבל אנחנו יודעים בבטחון שכל מה שעושה הקב"ה הכל לטובה. אלו יסורים של קניין של ארץ ישראל וכך ארץ ישראל נקנית. ההרוגים זכו למות על קידוש ד' והם כעת במקום טוב בעולם העליון אשריהם. ואנחנו, ובעזרת ד' המשפחות, נתגבר והכל יתהפך לטובה.
שאלה: אחות שעובדת בפורים-שאלות: אני אחות במקצועי, רווקה, חוגגת פורים בי"ד אדר. במוצאי שבת זכור (אור לי"ד אדר) בלילה, אני עובדת. שאלותי: 1. קריאת מגילה בליל פורים- במידה ואני רואה שאני לא יכולה להספיק להיות בקריאה בבית הכנסת לפני שאני יוצאת לעבודה- האם מותר לי לקרוא לעצמי? 2. קריאת מגילה בבוקר- לאחר העבודה בלילה אני בד"כ חוזרת מותשת ומיד נרדמת, מה עליי לעשות? לשמוע בבית הכנסת את קריאת המגילה של הבוקר במצב כזה שאני עלולה לנמנם או לקרוא לעצמי בבוקר או לקרוא לעצמי בצהרים (לאחר שאקום) או להשתתף בקריאה של מס בנות בצהרים? (חשוב לציין שאין לי מגילה כשרה ואני גם לא יודעת לקרוא בטעמים, להן יש מגילה כשרה אך גם הן לא קוראות בטעמים). 3. סעודת פורים - במידה ומשפחתי עושה את הסעודה בבוקר, מה עליי לעשות?
תשובה: את יכולה לקרוא בעצמך, אך רק מתוך מגילה כשרה, בזמן הנראה לך טוב ביותר. ראוי להקדים ככל שאפשר, אם יש לך כוח. אין צורך בנעימה. צריך רק לקרוא נכון את המילים ואת הפיסוק. לכן מישהו עם ספר מנוקד ומפוסק צריך לעקוב אחרייך ולתקן שגיאות. אם יש עשר בנות זוהי פרהסיא וקריאה כזו עדיפה. תאכלי לבד את סעודת פורים בזמן שתוכלי. אם יש חברות עדיף איתן. פורים שמח
שאלה: לתת לחבר מהדלקן של אבי: באוטו שלנו יש לנו דלקן (דלק חינם) מהעבודה של אבא שלי. יש לי חבר ששאל אותי אם הוא יכול לשאוב ממני דלק ואז אני אלך למלאות בחינם. מכל הסיפור יוצא שחבר שלי מקבל דלק חינם. האם יש בזה איסור כלשהוא? אולי גזל?
תשובה: אדם ישר לא צריך לעשות דבר כזה. העבודה נותנת את הדלק לרכב הזה ולא לרכב אחר.
שאלה: בירור חשוב לגבי נדר: 1)אם אני נודר משהו בלב האם זה נחשב נדר? כי לכאורה אני לא אומר את הדבר בפה. 2)יש הבדל בזה אם זה מתוך כעס או לא מתוך כעס?
תשובה: נדר בלב אינו נדר אלא אם כן מדובר על צדקה.
שאלה: תחנון במנחה בעת סיום מסכת: האם אומרים תחנון בתפילת מנחה שמיד לאחריה מתקיים סיום מסכת?
תשובה: כן.
שאלה: תפילת נדבה: אם התפללתי כבר תפילה, כגון: מנחה, ואח"כ מתפללים שוב, האם אני מחויב להתפלל את כל התפילה יחד עם הציבור או רק קדיש וקדושה? האם עלי לומר בלב שזו תפילת נדבה? האם יש נפקא מינה אם אני חלק מעשרה או שיש מנין מעל עשרה?
תשובה: אם התפללת את כל התפילה אינך צריך להתפלל שוב, כדאי שתענה לקדיש וקדושה. הקדיש וקדושה אינם תפילה בפני עצמם ולכן אינם תפילת נדבה. אין הבדל בין אם יש מניין בלעדיך או שאתה משלים את המניין. אם אתה המשלים, אתה חייב לענות אמן על כל הברכות והקדיש ולומר קדושה עם הציבור.
שאלה: משלוחי מנות של אבל: אני באבל, וההלכה אומרת שאני צריך לתת שני משלוחי מנות. גם אישתי נותנת משלוחי מנות למשפחה ואני חושב שאני לא צריך להביא משלוחי מנות לאחרים כי אני מביא ביחד איתה. מה ההלכה? אשמח אם תענו בהקדם
תשובה: שהיא תביא במקומך.
שאלה: מנהג לקיחת גבעולי רוזמרין בערב שבת: שמעתי שיש מנהג לקצוץ עשרה גבעולי רוזמרין ולשים אותם בשבת על השולחן. הבנתי שמקור המנהג מופיע במשנה. האם תוכלו להפנות אותי?
תשובה: לא ראיתי במשנה מנהג זה.
שאלה: קעקוע של פסוק:. אני אדם מאמין אך ממש לא לפי קריטריונים של חובש כיפה. למדתי בילדותי בביה"ס דתי,אני צם בכיפור ומשתדל להיות אדם טוב לסובבים אותי. יש לי מספר קעקועים מטיוליי בעולם. אני מודע לאיסור על קעקוע אך יש משפט שמלווה אותי שנים ארוכות ורציתי לדעת אם יש איסור חמור לעשותו וכד "גם כי אלך בגיא צלמוות לא אירא רע כי אתה עימדי". מראש
תשובה: שמחתי מאוד שאתה שואל, ושאתה רוצה לדעת, לעשות טוב בעיני ה'. צודק אתה שלפי ההלכה אסור לאדם לעשות כתובת קעקע על גופו, ודבר זה לא משנה מה כתוב בכתובת הזו, בכל אופן זה אסור. חשוב מאוד שנזכור תמיד, שהגוף שלנו הוא גוף קדוש, הוא פיקדון נפלא שהקדוש ברוך הוא נתן לנו, ואנו חייבים להשתמש בו נכון, לא לפגוע בו, וכתובת קעקע היא פגיעה בקדושה שלנו, במיוחדות שלנו. לכן חשוב מאוד לא ליפול לתוך דברים כאלו, גם אם מדובר בפסוקים. אין ספק שפסוק זה שאתה מזכיר מאוד מאוד חשוב, וחשוב מאוד שאדם ילך איתו ויזכור אותו תמיד, אבל הקישור לפסוק צריך להיות דרך המחשבה ולא דרך הכתיבה על הגוף. שנן לעצמך את הפסוק הזה, זכור אותו ואפילו תכתוב אותו עלפתק ותלך איתו, אבל לא על הגוף. יהי רצון שה' ימשיך ללוות אותך וישמור עליך בכל המקומות שאתה הולך אליהם, ושתזכור תמיד שה' אוהב אותך ושאתה חשוב בעיניו יתברך. ידידי, אשמח להיות בקשר ולעזור לך בעוד דברים, ואתה מוזמן לכתוב אלי לאימייל שלי כל שאלה ובקשה ושאמח לעזור. הרב יצחק גרינבלט zahig1 gmail.com
שאלה: פדיון הבן לבן של רווקה:, רציתי לשאול את כבוד הרב לגבי פדיון הבן. כיצד יש לנהוג כאשר האם רווקה, שהרתה באמצעות הפרייה חוץ-גופית, ויתכן שהאב הוא גוי?
תשובה: יש אפשרות שבי"ד יפדה.
שאלה: ברכת המוציא על עיסה רכה: עיסה שעיקרה קמח ומים אבל המים בכמות גדולה יחסית, כך שהעיסה נוזלית מאוד שפשוט יוצקים אותה למחבת חמה ומשומנת (רק בשביל שלא ידבק) וכך אפייתה, על המחבת שעל האש, בסוף מתקבלת פיתה ממש, קצת רכה יותר מהרגיל. האם ברכתה מזונות או המוציא?
תשובה: אם זה נעשה קשה יש לברך המוציא.
שאלה: אמא הטוענת שילדיה כהנים:, לכבוד הרב, נשאלתי לגבי אישה רווקה שהביאה שני ילדים ללא נישואים. טענת האישה שילדיה הם כהנים והיא רוצה שהם יעלו לתורה ביום הבר מצוה שלהם ככהנים לכל דבר. הבעיה היא שאביהם הביולוגי לא מכיר בהם כילדיו (הוא לא רשום כאביהם במרשם האוכלוסין). האם טענת האישה מספיקה בכדי להכיר בהם ככהנים או שצריך הוכחה מקור אחר לכך שאביהם הוא כהן? במידה וישנה רק את טענת האישה איך נידונים ילדים אלו מבחינת כהונתם (עליה לתורה, ברכת כהנים וכו.)?
תשובה: על סמך מה אומרת זאת האמא?
שאלה: שירי פורים - "אלי למה עזבתני.": בין שירי הפורים ישנו שיר שמילותיו הם: "אלי למה עזבתני.", רציתי לשאול אם ישנה בעיה לשיר שיר זה, ואם לא מה הוא א"כ תוכן הדברים?
תשובה: איני מכיר את השיר הזה אולם נראה שהשיר בנוי על פסוק ב במזמור כב בתהילים. את מזמור זה מייחסים חכמינו לאסתר. הפסוק מדבר על תקופת הגלות.
שאלה: משלוח מנות מברכות שונות: האם יש מקור שמצריך משלוח שתי מנות משתי ברכות שונות?
תשובה: לא מצאתי לכך מקור. השולחן ערוך כתב במפורש שניתן לשלוח שתי מנות של בשר. ואף ערוך השולחן, שסובר שאין לשלוח את שתי המנות מאותו סוג, מתיר עם הבשר הוא מסוג וטעם אחר.
שאלה: יחס האח לאחיו התינוק שנולד: כיצד היא הדרך המומלצת להתמודד בסוגיית קנאת האח הבכור בתינוק שנולד? האם זהו דבר מוכרח? האם יש להרגיל את הגדול שלא הכל מגיע לו, כדי שלא יהיה מפונק?
תשובה: הדרך להתמודד אם קנאה הוא לשתף את הלד הגדול ולהראות לו שהאח הקטן הוא גם שלו ובשבילו, שיהיה לו אח שיוכל לשחק איתו ולשמוח בו. ודאי שיש להרגיל את הילדים שלא הכל מקבלים. חלק חשוב בחינוך היא היכולת לדחות סיפוקים ולקבוע גבולות.